Codex Calixtinus/Ad superni regis decus
Ad superni regis decus,
   qui continet omnia
celebremus leti tua, 
   Iacobe, sollempnia.

Secus litus galilee 
   contempsisti propria.
Sequens Christum predicasti 
   ipsius imperia.

Tu petisti iuxta Christum 
   tunc sedere nescius.
Sed nunc sedes in cohorte 
   duodena alcius.

Prothomartir duodenus 
   fuisti in patria.
Primam sedem duodenam 
   possides in gloria.

Fac nos ergo interesse 
   polo absque termino.
Ut mens nostra regi regum 
   benedicat domino.

Codex Calixtinus